CELEX: 32022D0574
Language: hu
Date: 2022-04-07 00:00:00
Title: A Tanács (KKBP) 2022/574 határozata (2022. április 7.) a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásának támogatásáról szóló (KKBP) 2017/809 határozat módosításáról

2022.4.8.   
               
               
                  HU
               
               
                  Az Európai Unió Hivatalos Lapja
               
               
                  L 109/67
               
            
         A TANÁCS (KKBP) 2022/574 HATÁROZATA
         (2022. április 7.)
         a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásának támogatásáról szóló (KKBP) 2017/809 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. május 11-én elfogadta a (KKBP) 2017/809 határozatot (1), amely az említett határozat 1. cikkében említett projektek tekintetében annak 3. cikke (3) bekezdésében említett finanszírozási megállapodás megkötésének napjától számított 36 hónapos végrehajtási időszakot ír elő.
                  
               
                     (2)
                  
                  
                     A Tanács 2020. június 16-án elfogadta a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásának támogatásáról szóló (KKBP) 2017/809 határozat módosításáról szóló (KKBP) 2020/795 határozatot (2), amely 2021. augusztus 10-ig meghosszabbította a (KKBP) 2017/809 határozat végrehajtási időszakát.
                  
               
                     (3)
                  
                  
                     A Tanács 2021. június 21-én elfogadta a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásának támogatásáról szóló (KKBP) 2017/809 határozat módosításáról szóló (KKBP) 2021/1025 határozatot (3), amely 2022. április 25-ig meghosszabbította a (KKBP) 2017/809 határozat végrehajtási időszakát.
                  
               
                     (4)
                  
                  
                     Az ENSZ Leszerelési Ügyek Hivatala (UNODA), amely a (KKBP) 2017/809 határozat 1. cikkében említett projektek technikai végrehajtásáért felel, 2022. február 15-én az említett határozat végrehajtási időszakának további tíz hónappal történő meghosszabbítását kérte. A kért meghosszabbítás lehetővé tenné, hogy az UNODA továbbra is segítséget tudjon nyújtani az 1540 (2004) sz. ENSZ BT-határozatot (a továbbiakban: az 1540. sz. ENSZ BT-határozat) végrehajtó ENSZ-tagállamoknak; hogy a továbbiakban is hozzájárulhasson a folyamatban lévő átfogó felülvizsgálathoz; hogy továbbra is segítséget tudjon nyújtani az ENSZ Biztonsági Tanácsának az 1540. sz. ENSZ BT-határozattal létrehozott bizottsága részére a bizottság meghosszabbított hivatali idejének a végéig, azaz 2022. november 30-ig, valamint hogy mérsékelni tudja azokat a veszteségeket, amelyek a Covid19-világjárvány okán elmaradt projektek miatt keletkeztek.
                  
               
                     (5)
                  
                  
                     A (KKBP) 2017/809 határozat 1. cikkében említett projektek 2023. február 25-ig történő folytatása nem jár pénzügyi forrásokat érintő következményekkel.
                  
               
                     (6)
                  
                  
                     A (KKBP) 2017/809 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/809 határozat 5. cikkének (2) bekezdése helyébe a következő szöveg lép:
            
               
                  „(2)   Ez a határozat 2023. február 25-én hatályát veszti.”
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2022. április 7-én.
            
               
                  a Tanács részéről
               
               
                  az elnök
               
               J. DENORMANDIE
            
         
         
            (1)  A Tanács (KKBP) 2017/809 határozata (2017. május 11.) a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásának támogatásáról (HL L 121., 2017.5.12., 39. o.).
         
            (2)  A Tanács (KKBP) 2020/795 határozata (2020. június 16.) a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásának támogatásáról szóló (KKBP) 2017/809 határozat módosításáról (HL L 193., 2020.6.17., 14. o.).
         
            (3)  A Tanács (KKBP) 2021/1025 határozata (2021. június 21.) a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásának támogatásáról szóló (KKBP) 2017/809 határozat módosításáról (HL L 224., 2021.6.24., 22. o.).